Imbi Ploompuu

Imbi Ploompuu (aastani 1958 Imbi Karu; 19. juuli 1926 Tallinn – 4. aprill 2013) oli eesti keraamik ja kunstipedagoog. 

Ta õppis aastatel 1934–1938 Rahumäe algkoolis, aastast 1938 õppis ta Tallinna tütarlaste kommertskoolis, lõpetas aastal 1945 Tallinna Majandustehnikumi. Jätkas õpinguid aastal 1946 Tallinna Riiklikus Tarbekunsti Instituudis, mille lõpetas aastal 1952. Ta on olnud aastast 1951 ERKI joonistamise ja plastilise anatoomia õppejõud, sealhulgas aastast 1967 dotsent. Ta oli aastast 1958 Kunstnike Liidu liige.

Ta on loonud figuurikompositsioone, seinaplaate ja pannoosid, 1970. aastaist peamiselt kõrgkuumustehnikas õõnesvorme. Viimased vorminud käsitsi, iseloomulikud on plastiline faktuur ja maaliline värvikäsitus, dekooris figuur või loodusmotiivid. Lisaks on ta illustreerinud raamatuid (peamiselt õpikuid), viljelenud pisigraafikat (eksliibrist), joonistust ja akvarelli.

Isiklikku
Tema isa oli ajakirjanik Aleksander Karro, vanaisa Bernhard Laipman ning vanaonu kunstnik Ants Laikmaa.

Viited

Kirjandus
Eesti kunsti ja arhitektuuri biograafiline leksikon. Tallinn 1996

Eesti keraamikud
Eesti kunstipedagoogid
Hiiu kalmistule maetud
Sündinud 1926
Surnud 2013
Tallinna Majanduskooli vilistlased
Eesti Kunstiakadeemia vilistlased
Eesti Kunstiakadeemia õppejõud